Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: szóló 1991. évi XXXI. törvény 1. §-a helyezett hatályon kívül), és néhány, az Alkotmánybíróság által idõközben
Paragraph Index: 1020

szóló 1991. évi XXXI. törvény 1. §-a helyezett hatályon kívül), és néhány, az Alkotmánybíróság által idõközben megsemmisített rendelkezéssel majdnem változatlanul hatályban maradt. A „jogalkotás rendjérõl szóló törvény” alkotmányos tartalma – ahogyan arra már fentebb is utalt az Alkotmánybíróság – idõközben alapvetõen megváltozott. A mai alkotmányos berendezkedés az Alkotmány elsõdlegességének alapján áll, aminek alapvetõ jogi biztosítéka az Alkotmánybíróság hatásköre az alkotmányellenes jogszabályok megsemmisítésére [Alkotmány 32/A. § (2) bekezdése]. Az Alkotmány elsõdlegessége kizárja, hogy az Alkotmányban szabályozott tárgyköröket alkotmányon kívüli (és így szükségképpen Alkotmány alatti) jogszabályok, akár törvények szabályozzanak. Az Alkotmányban foglaltakat alacsonyabb szintû jogszabályok (tartalmilag vagy szó szerint) megismételhetik, de a megismételt rendelkezések érvényességének alapja ekkor is az Alkotmány marad. Kivétel ez alól az Alkotmány kifejezett felhatalmazása – pl. az Országgyûlés belsõ mûködésének szabályozására [Alkotmány 24. § (4) bekezdés]. Nem felelmeg amaialkotmányoshelyzetnekaKormány-ésaminiszterirendeletekJat.-bantalálhatószabályozásasem–ezek sem tartoznak a Jat.-ra, alkotmányos jelentõségük miatt.

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes